Afg‘oniston hukumat kuchlari Tojikiston bilan chegaradagi tumanni o‘z nazoratiga qaytarib oldi

Afg‘on harbiylari Tojikiston bilan chegaradagi Qal’ai Zol tumanini (Qunduz viloyati) o‘z nazoratlariga qaytarganini ma’lum qildi. Bu haqda “Interfaks” xabar bermoqda.

Ariana News telekanali 16-may, seshanba kuni to‘g‘ridan-to‘g‘ri efirda hukumat kuchlari tuman markaziga yaqinlashayotganini ko‘rsatdi.
Jangovar harakatlar markaziy dahalarda ketayotgani, hukumat kuchlarining harakatlanishi jangarilar chekinayotganda yo‘llarda ko‘plab minalar qoldirgani sababli qiyin kechayotgani bildirilmoqda.
Jangarilar 5-may kuni tumanga hujum uyushtirgan va ertasiga Qal’ai Zolda to‘liq nazorat o‘rnatgandi.